Apstiprinu:

Latvijas Lauksaimniecības universitātes

kustamas mantas pārdošanas

komisijas priekšsēdētāja Daiga Krecu

*(personīgais paraksts)*

2019.gada 30.septembrī

**IZSOLES NOLIKUMS**

Par Latvijas Lauksaimniecības universitātes mācību un pētījumu saimniecības “Pēterlauki” Zirgkopības mācību centra „Mušķi” zirgu MILĀNA, ID - LV016044050016 un LENORA, ID – LV001900000066 pārdošanu

Jelgava 2019. gads

**VISPĀRĪGIE NOTEIKUMI**

**1. Pārdevējs -** Latvijas Lauksaimniecības universitāte (turpmāk tekstā – LLU).

**2. Izsoles mērķis** **-** Pircēja noskaidrošana Latvijas Lauksaimniecības universitātes mācību un pētījumu saimniecības “Pēterlauki” Zirgkopības mācību centra „Mušķi” (turpmāk - LLU ZMC “Mušķi”) zirgiem MILĀNA, ID - LV016044050016 un LENORA, ID – LV001900000066.

**3. Izsoles priekšmets –** LLU ZMC „Mušķi” zirgi MILĀNA, ID - LV016044050016 un LENORA, ID – LV001900000066 (turpmāk – Objekti/Objekts).

**4. Izsoles veids** – rakstiska izsole.

**5. Nosacītā cena - i**zsoles nosacītā cena - sākumcena zirgam MILĀNA, ID - LV016044050016 ir **EUR 150,00 (viens simts piecdesmit euro 00 centi)** bez PVN un LENORA, ID – LV001900000066 ir **EUR** **150,00 viens simts (piecdesmit euro 00 centi)** bez PVN.

**6. Pārdošanas kārtība un pirkuma apmaksa**

6.1. Objekti tiek pārdoti slēdzot pirkuma-pārdevuma līgumu (turpmāk – Līgums).

6.2. Pretendents var pieteikties arī uz viena Objekta pirkšanu. Pircējam Līguma ietvaros jāņem vērā Objektu lietošanas specifika, Pārdevēja nosacījumi, kā arī citi Objektu izmantošanas un šajā nolikumā (turpmāk – Nolikums) vai Līgumā ietvertie noteikumi.

6.3. Pirkuma apmaksas kārtība - veicot pilnu nosolīto pirkuma maksu 7 (septiņu) darba dienu laikā pēc Līguma parakstīšanas un rēķina saņemšanas.

**7. Skaidrojumu un informācijas sniegšana pircējiem. Objektu apskate**

7.1. Papildus informāciju un skaidrojumus par izsoles noteikumiem Pretendenti var saņemt, iesniedzot rakstisku pieprasījumu LLU Lietvedības daļā, Lielā ielā 2, Jelgava, 181. kabinetā ar norādi LLU kustamas mantas pārdošanas komisijas priekšsēdētājai D. Krecu.

7.2. Ja iespējamais Pretendents pieprasa papildu informāciju par izsoles Nolikumu, Pārdevējs vienlaikus ar papildu informācijas nosūtīšanu (elektroniski un/vai pa pastu) Pretendentam, kas uzdevis jautājumu, ievieto šo informāciju internetā mājaslapā [www.llu.lv](http://www.llu.lv) sadaļā “Par mums” – “Izsoles”.

7.3. Objektus var apskatīt Izsoles rīkotāja pārstāvju klātbūtnē, apskati iepriekš saskaņojot ar Latvijas Lauksaimniecības universitātes mācību un pētījumu saimniecības “Pēterlauki” **direktoru Merabu Katamadzi pa tālruni 26375191**.

**OBJEKTU RAKSTUROJUMS**

8. LLU ZMC „Mušķi” zirgs MILĀNA, ID - LV016044050016, dzimšanas datums18.03.1998, krāsa – dūkana, šķirne – Latvijas šķirnes sporta tipa ķēve. Veselības stāvoklis (pēc veterinārārsta slēdziena) – uz izmeklēšanas brīdi konstatēta kreisās pakaļkājas kronīša locītavas un naga locītavas apvidū kaula artroze un kreisā ceļa meniska bojājums, kā rezultātā zirgam ir pastāvīgs hronisks klibums. Klibums pastiprinās pie slodzes. Struktūru izmaiņas ir neatgriezeniskas un klibums nav novēršams.

9. LLU ZMC „Mušķi” zirgs LENORA, ID – LV001900000066, dzimšanas datums 11.05.2010, krāsa – dūkana, šķirne – Latvijas šķirnes braucamā tipa ķēve. Zirgs LENORA ir iekļauta ģenētisko resursu saglabāšanas programmā. Veselības stāvoklis (pēc veterinārārsta slēdziena) – uz izmeklēšanas brīdi kreisās priekškājas kronīša kaula apvidū artroze un kreisās priekškājas naga skrimšļa hipertrofija, kā rezultātā zirgam ir pastāvīgs hronisks klibums, (1/5 soļu gaitā un 3/5 rikšu gaitā). Klibums pastiprinās pie slodzes. Struktūru izmaiņas ir neatgriezeniskas un klibums nav novēršams.

**PIETEIKUMS**

10. Piedalīšanos Izsolē Pretendents apliecina, iesniedzot atbilstoši Nolikumam sagatavotu pieteikumu (pielikums Nr. 1). Pieteikumam jābūt ievietotam aizlīmētā aploksnē, kura ir parakstīta, un uz kuras jābūt norādītam: ***“****Par Latvijas Lauksaimniecības universitātes mācību un pētījumu saimniecības “Pēterlauki” Zirgkopības mācību centra „Mušķi” zirgu MILĀNA, ID - LV016044050016 un LENORA, ID – LV001900000066 pārdošanu un Pretendenta nosaukumam*”.

11. Pieteikums jānosūta vēstulē pa pastu vai jāiesniedz personīgi LLU (Jelgavas pilī), Lielā ielā 2, Jelgavā, Lietvedības daļā, 181. kab. līdz **2019. gada 14. oktobra plkst. 16.00.** Saņemtie pieteikumi tiek reģistrēti to saņemšanas secībā.

12. Visi pieteikumi, kas tiks iesniegti (iesūtīti) pēc noteiktā termiņa, netiks pieņemti un bez atvēršanas tiks atdoti vai nosūtīti atpakaļ Pretendentam. Līdz noteiktā termiņa beigām Pretendents savu pieteikumu var atsaukt rakstiskā veidā, iesniedzot vēstuli personīgi vai nosūtot to pa pastu uz norādīto adresi.

**IESNIEGTO PIETEIKUMU ATVĒRŠANA UN NOFORMĒJUMA PRASĪBAS**

13. Izsoles komisija (turpmāk tekstā – Komisija) pieteikumus atvērs LLU (Jelgavas pilī), Lielā ielā 2, Jelgavā, 199. kabinetā **2019. gada 15. oktobrī, plkst. 13.00.**

14. Pieteikumu atvēršanas Komisijas sēde ir atklāta.

15. Pieteikums jāsagatavo latviešu valodā, tam jābūt skaidri salasāmam, bez labojumiem un dzēsumiem.

16. Pretendents ar savu parakstu uz pieteikuma apliecina, ka ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā, kā arī Pretendentam nav konstatēti profesionālās darbības, darba tiesību būtiski pārkāpumi pēdējo divu gadu laikā līdz pieteikuma iesniegšanas dienai un nav nodokļu parādu, kas pārsniedz EUR 150,00.

**IZSOLES PIETEIKUMU IZVĒRTĒŠANA**

17. Izsoles komisija pārbauda, vai izsoles prasībām atbilstošie pieteikumi satur visu šajā Nolikumā pieprasīto informāciju un vai tā atbilst Nolikuma prasībām. Izsoles komisija ir tiesīga izslēgt no dalības rakstiskajā izsolē pieteikumus, kuri nesatur visu šajā Nolikumā pieprasīto informāciju, vai tie neatbilst šī Nolikuma prasībām.

18. Nolikuma prasībām atbilstošie pieteikumi tiks salīdzināti un vērtēti pēc lielākās piedāvātās cenas (maksa jānorāda bez PVN un jānoapaļo līdz veseliem centiem);

19. Ja vairākiem Pretendentiem būs vienādas lielākās cenas EUR, Pretendentiem tiks piedāvāts rakstiski 5 (piecu) kalendāro dienu laikā pārskatīt savus pieteikumus un piedāvāt tādu pašu vai lielāku maksu EUR, nosakot piedāvājumu iesniegšanas un atvēršanas datumu, laiku, vietu un kārtību.

20. Gadījumā, ja atkārtoti diviem vai vairākiem Pretendentiem piedāvātā lielākā maksa ir vienāda, priekšroka ir tam Pretendentam, kurš piedāvājumu iesniedzis pirmais.

21. Ja neviens no Pretendentiem, kuri piedāvājuši vienādu augstāko maksu, neiesniedz jaunu piedāvājumu par augstāku maksu, Izsoles komisija pieteikumu iesniegšanas secībā rakstiski piedāvā minētajiem Pretendentiem slēgt pirkuma - pārdevuma līgumu atbilstoši to nosolītajai maksai.

**PRETENDENTA TIESĪBAS UN PIENĀKUMI**

**22. Pretendenta tiesības - i**egūt nepieciešamo papildus informāciju par Izsoles nolikumu un Objektu.

**23. Pretendenta pienākumi:**

23.1. ievērot visus šīs Izsoles nolikuma nosacījumus;

23.2. segt visus izdevumus, kas saistīti ar pieteikuma sagatavošanu un iesniegšanu. Pretendentam nav tiesības prasīt kompensēt izdevumus, kas saistīti ar Izsoles pieteikuma sagatavošanu un iesniegšanu, neatkarīgi no Izsoles rezultātiem;

23.3. pēc Izsoles rezultātu paziņošanas Pretendentam – Izsoles uzvarētājam ar Pārdevēju 7 (septiņu) darba dienu laikā pēc rakstiskās Izsoles rezultātu paziņošanas jānoslēdz Objekta pirkšanas līgums (līguma projekts pielikumā Nr. 2).

23.4. sniegt Izsoles komisijai tās pieprasīto papildus informāciju tās noteiktajā apjomā un termiņā, ja tāda tiek pieprasīta. Minētā pienākuma neizpildes gadījumā Izsoles komisijai ir tiesības pieņemt, ka Pretendents nespēj izpildīt attiecīgo prasību.

**IZSOLES KOMISIJAS TIESĪBAS UN PIENĀKUMI**

**24. Komisijas tiesības:**

24.1. rakstveidā pieprasīt no Pretendentiem, papildus informāciju par to iesniegtajiem pieteikumiem, t.sk. atsevišķu apstākļu apstiprināšanai var tikt pieprasīta papildus informācija, kas nolikumā nav konkrēti uzrādīta;

24.2. neskaidrot Pretendentiem izsoles gaitā pieņemto lēmumu pamatojumu;

24.3. pieņemt lēmumu neatzīt par uzvarētāju un neslēgt līgumu ne ar vienu no Pretendentiem;

24.4. pārtraukt izsoli jebkurā tās stadijā līdz lēmuma par uzvarētāja noteikšanu paziņošanai;

24.5. veikt Pretendentu atlasi vairākās kārtās;

24.6. citas tiesības, kas nav pretrunā normatīvajiem aktiem.

25. **Komisijas pienākumi:**

25.1. pieņemt pieteikumus, kas iesniegti šīs Izsoles nolikuma prasībām atbilstošā termiņā un formā;

25.2. sniegt informāciju un skaidrojumus par šīs Izsoles nolikumu.

**IZSOLES NORISE**

26. Komisijas priekšsēdētājs atklāj izsoli noteikumu 13. punktā noteiktajā izsoles datumā un stundā.

27. Komisija atver slēgtās aploksnēs iesniegtos piedāvājumus dalībnieku reģistrācijas secībā. Uz piedāvājumiem parakstās visi komisijas locekļi.

28. Pēc aplokšņu atvēršanas komisija:

28.1. pārbauda piedāvājumu atbilstību noteikumos noteiktajām prasībām. Neatbilstoši piedāvājumi tiek noraidīti kā nederīgi, kas tiek atzīmēts izsoles protokolā,

28.2. no iesniegtajiem piedāvājumiem sastāda piedāvāto cenu sarakstu, norādot pretendentu un tā piedāvāto cenu,

28.3. nosauc visaugstāko piedāvāto cenu un personu, kas to nosolījusi, iegūstot izsoles priekšmeta iegādes tiesības.

29. komisija protokolē izsoles gaitu un izsoles protokolu apstiprina3 (trīs) dienu laikā pēc izsoles norises dienas

30. Sūdzības par komisijas darbībām var iesniegt LLU kancleram, Jelgavā, Lielā ielā 2, 181. kabinetā.

**KONFIDENCIALITĀTE**

31. Izsolei iesniegto pieteikumu un citu materiālu saturu Komisijai aizliegts izplatīt, pavairot vai jebkādā veidā izpaust, izņemot Latvijas Republikas normatīvajos aktos noteiktos gadījumus un tajos noteiktajā kārtībā.

32. Pretendentu iesniegtos pieteikuma materiālus drīkst izmantot tikai pieteikumu izvērtēšanai un Izsoles rezultātu noteikšanai, to izmantošanai citiem mērķiem nepieciešama pieteikuma iesniedzēja piekrišana.